Vand rochie de mireasa - Corina Ligia Patrascu
Poezia autoarei Corina Ligia Patrascu nu este fictiune, ci o solutie viabila pentru perpetuarea propriului Sine catre Inalt. Pentru a-i descifra lumea trebuie sa te lasi patruns de lirism iar aceasta nu e doar o invitatie ci o conditie. Inaintea cuvantului sta emotia, inaintea emotiei sta Dumnezeu. Corina Ligia Patrascu stie acest lucru si de aceea se preda cu totul: cu complexe, cu propriile limite, fiind gata de un sfarsit si un inceput concomitent. lata paradoxul si mesajul sugerat de titlul volumului “Vand rochie de mireasa”, care sugereaza sarbatoarea iubirii ca o continuitate a vietii, suprimand moartea altei iubiri. [...] Din versuri nu lipsesc imaginile suprarealiste care conduc catre starea de poezie, o broderie care lumineaza, o reprezentare intr-un registru unic. Pe alocuri se lupta cu propriile himere definindu-si cuvintele “trepte”, care duc prin iubire sub furci caudine dar si catre inevitabila resuscitare pentru mereu amanata mare intalnire. [...] Poemele sunt un semn al maturitatii, o descriere a unor trairi asumate care aduc un suflu nou si subliniez potentialul acestei autoare in plina formare. Cartea poarta amprenta lumii in care traim intr-o maniera personalizata, convingatoare, complexa si placuta iubitorilor de poezie. Natura, dragostea, punctele cardinale si Dumnezeu sunt tot atatea coordonate de a aduce in prim plan viata pentru a sanctifica setea de absolut. Pentru Corina Ligia Patrascu, lumea nu e o competitie, stie sa traiasca autentic prin puterea cuvantului de aceea cred ca se afla intr-un vortex unde zboara nemurirea refuzand monotonia, banalul, prin texte cu usoara tendinta de filosofie, poeta facandu-si din plin datoria fata de harul cu care Dumnezeu i-a trasat destinul.” - Romita Malina Constantin